CELEX: 32004D0217
Language: bg
Date: 2004-03-01 00:00:00
Title: Решение на Комисията от 1 март 2004 година относно приемане на списък със суровини, чието обращение или употреба с цел хранене на животните е забранено (нотифицирано под номер С(2004) 583)Текст от значение за ЕИП.

Важна правна забележка

|

32004D0217

Официален вестник n° L 067 , 05/03/2004 стр. 0031 - 0033 специално чешко издание глава 3 том 43 стр. 50  - 52 специално испанско издание глава 3 том 43 стр. 50  - 52 специално унгарско издание глава 3 том 43 стр. 50  - 52 специално литвийско издание глава 3 том 43 стр. 50  - 52 LV.ES глава 3 том 43 стр. 50  - 52 MT.ES глава 3 том 43 стр. 50  - 52 PL.ES глава 3 том 43 стр. 50  - 52 SK.ES глава 3 том 43 стр. 50  - 52 специално словенско издание глава 3 том 43 стр. 50  - 52

		20040301Решение на Комисиятаот 1 март 2004 годинаотносно приемане на списък със суровини, чието обращение или употреба с цел хранене на животните е забранено(нотифицирано под номер С(2004) 583)(текст от значение за ЕИП)(2004/217/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 96/25/ЕО на Съвета от 29 април 1996 г. относно обращението и употребата на фуражни суровини, за изменение на Директиви 70/524/ЕИО, 74/63/ЕИО, 82/471/ЕИО и 93/74/ЕИО и за отмяна на Директива 77/101/ЕИО [1], и по-специално член 11, буква б) от нея,като има предвид, че:(1) С Решение 91/516/ЕИО на Комисията [2] бе одобрен списък със съставки, чиято употреба са забранява в комбинираните фуражи в съответствие с Директива 79/373/ЕИО на Съвета от 2 април 1979 г. относно търговията с комбинираните фуражи [3]. Забраната, посочена в посоченото решение, не включва обрaщението на такива съставки като храни за животни или тяхната директна употреба като храни за животни. Този списък със съставки е изменен няколко пъти.(2) Съгласно Директива 2000/16/ЕО на Европейския парламент и на Съвета [4] се изготвя списък с веществата, чието обращение или употреба като фуражни суровини се забранява въз основа на Директива 96/25/ЕО, която заменя Решение 91/516/ЕИО, за да може обхватът на забраната да бъде общ и да се прилага както за употребата на фуражните суровини, така и за тяхната употреба в комбинираните фуражи.(3) Следователно, за да се осигури съответствието на фуражните суровини с изискванията за безопасност, определени в член 3 от Директива 96/25/ЕО, бе изготвен такъв списък, който цели да замести списъка, установен с Решение 91/516/ЕИО.(4) Някои ограничения и забрани вече са предвидени в законодателството на Общността, и по-специално в Регламент (ЕО) № 999/2001 на Европейския парламент и на Съвета от 22 май 2001 г. относно административните правила за превенция, контрол и ликвидиране на някои трансмисивни спонгиформи енцефелопатии [5] и Регламент (ЕО) № 1774/2002 на Европейския парламент и на Съвета от 3 октомври 2002 г. относно установяване на здравни правила относно странични животински продукти, които не са предназначени за консумация от човека [6]. Затова тези ограничения и забрани следва да не се повтарят в списъка със суровините, чието обращение или употреба, за целите на храненето на животни, са забранени.(5) В интерес на яснотата на законодателството на Общността Решение 91/516/ЕИО следва да бъде отменено и заменено с настоящото решение.(6) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Настоящото решение се прилага, без да се засягат Регламент (ЕО) № 999/2001 на Европейския парламент и на Съвета и Регламент (ЕО) № 1774/2002.Член 2Обращението или употребата на изброените в приложението суровини, с цел хранене на животните, се забранява.Член 3Решение 91/516/ЕИО се отменя.Позоваванията на отмененото решение се считат за позовавания на настоящето решение.Член 4Настоящото решение се прилага от 25 март 2004 година.Член 5Адресати на настоящето решение са държавите-членки.Съставено в Брюксел на 1 март 2004 година.За КомисиятаDavid ByrneЧлен на Комисията[1] ОВ L 125, 23.5.1996 г., стр. 35. Директива, последно изменена с Регламент (ЕО) № 806/2003 (ОВ L 122, 16.5.2003 г., стр. 1).[2] ОВ 281, 9.10.1991 г., стр. 23. Решение, последно изменено с Решение 2000/285/ЕО (ОВ L 94, 14.4.2000 г., стр. 43).[3] ОВ L 86, 6.4.1979 г., стр. 30. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).[4] ОВ L 105, 3.5.2000 г., стр. 36.[5] ОВ L 147, 31.5.2001 г., стр. 1. Регламент, последно изменен с Регламент (ЕО) № 2245/2003 на Комисията (ОВ L 333, 20.12.2003 г., стр. 28).[6] ОВ L 273, 10.10.2002 г., стр. 1. Регламент, последно изменен с Регламент (ЕО) № 808/2003 на Комисията (ОВ L 117, 13.5.2003 г., стр. 1).--------------------------------------------------20040301ПРИЛОЖЕНИЕСписък на суровините, чието обращение или употреба с цел хранене на животните е забраненоОбращението или употребата на следните суровини, с цел хранене на животните, се забранява:1. Фекалии, урина, както и съдържанието на отделената храносмилателна система в резултат на изпразване или отстраняване на храносмилателната система, независимо от всяка форма на третиране или смесване.2. Третирана с щавещи вещества одрана кожа, включително и нейните отпадъци.3. Семена и други размножителни материали на растенията, които след прибиране на реколтата са преминали специфично третиране с продукти за растителна защита за тяхната предназначена употреба (размножаване), както и всички свързани с това вторични продукти.4. Дървен материал, включително стърготини или други материали, получени от дърво, които са били третирани със запазващи дървото препарати, както е посочено в приложение V към Директива 98/8/ЕО на Европейския парламент и на Съвета [1].5. Всички отпадъци, получени при различните фази на процеса на третиране на градските, битовите и промишлените отпадъчни води, както е посочено в член 2 от Директива 91/271/ЕИО на Съвета [2], независимо от всякаква по-нататъшна обработка на тези отпадъци и независимо от произхода на отпадъчните води [3].6. Твърди градски отпадъци [4], като например битови отпадъци.7. Опаковките и части от опаковки от използването на продукти от селското стопанство и хранителната промишленост.[1] Директива 98/8/ЕО на Европейския парламент и на Съвета от 16 февруари 1998 г. относно пускане на биоциди на пазара (ОВ L 123, 24.4.1998 г., стр. 1).[2] Директива 91/271/ЕИО на Съвета от 21 май 1991 г. относно пречистването на отпадъчни води от населени места (ОВ L 135, 30.5.1991 г., стр. 40).[3] Терминът "отпадни води" не се отнася до "производствена вода", т.е. водата от отделни тръбопроводи, събрана на едно място в хранителната промишленост или при храненето на животните; там, където по тези тръбопроводи тече вода, тя не може по никакъв начин да бъде използвана при храненето на животните, освен ако не е пълноценна и чиста вода, както е посочено в член 4 от Директива 98/83/ЕО на Съвета от 3 ноември 1998 г. за качеството на водите, предназначени за консумация от човека. В случай на риболовна индустрия по въпросните тръбопроводи може да тече чиста морска вода, както е посочено в член 2 от Директива 91/493/ЕИО на Съвета от 22 юли 1991 г. относно определяне на ветеринарно-санитарните условия за производството и пускането на пазара на рибни продукти. Водата за преработка не може да бъде използвана при храненето на животни, освен ако не съдържа храна или хранителен вещества и е технически пречистена от почистващи препарати, дезинфектанти или други вещества, които не са разрешени от законодателството в областта на храненето на животните.[4] Терминът "твърди градски отпадъци" не се отнася до отпадни материали, както са определени в Регламент (ЕО) № 1774/2002.--------------------------------------------------